Lina Tan

**Lina Tan Suan Jeu** (lahir 1967) merupakan seorang penerbit televisyen dan filem Malaysia dan merupakan pengasas Red Communications. Karyanya boleh dilihat di beberapa rangkaian televisyen seperti TV3 dan ntv7. Beliau telah bekerja di syarikat penerbitan di Malaysia dan Singapura, dan telah menerbitkan antara lain, Disney Channel dan AXN.

## Kehidupan awal
Lina Tan dilahirkan pada 1967 di Melaka kepada ibu bapa berketurunan Cina Peranakan dan mendapat pendidikan rendah dan menengah di Infant Jesus Convent. Pada 1991, beliau berkelulusan komunikasi massa di Universiti Sains Malaysia (USM).

## Kerjaya
Beliau menubuhkan Red Communications pada 1999, di mana beliau telah menerbitkan dan mengarahkan banyak iklan dan program TV tempatan. Antaranya ialah *3R (Respek, Relaks, Respon)*, satu siri yang memberi tumpuan kepada isu-isu wanita, yang memenangi Program Infotainmen Terbaik di Anugerah Televisyen Asia 2002. *Profil Seni*, dokumentari mengenai seni persembahan di Malaysia, memenangi Dokumentari TV Terbaik di Anugerah Seri Angkasa pada tahun 2005, dan Filem Dokumentari Terbaik di Festival Filem Malaysia ke-19 pada tahun 2006.

Pada 2004, Tan menubuhkan Redfilms yang mengkhususkan kepada penerbitan filem cereka, di mana beliau menerbitkan filem *[[Gol & Gincu]]* arahan Bernard Chauly lakonan Fazura. Filem lain yang mana Tan merupakan penerbitnya ialah *[[KAMI the Movie]]* (2008) dan *[[Pisau Cukur]]* (2009), dan *[[Istanbul Aku Datang!]]*.

## Kehidupan peribadi
Lina disahkan menghidap kanser payudara tahap 2 pada pertengahan 2013 dan telah menjalani pembedahan membuang kanser serta menjalani rawatan kemoterapi sebanyak tiga kali. Dalam temuramah bersama *[[mSTAR Online]]*, Lina berkata beliau telah pulih sepenuhnya dari kanser payudara dan banyak mengamalkan cara hidup sihat: "Sejak bebas daripada penyakit ini saya banyak menjalani kehidupan yang sihat dan sering bergembira. Paling penting ialah kurangkan tekanan dan perkara yang membuatkan kita tertekan seperti terlalu fikir soal kerja".

## Filemografi
* *[[Filem The Big Durian|The Big Durian]]* (2003) &mdash; Dokumentari; penerbit bersekutu
* *Your World, My World* (2003) &mdash; Filem pendek; penerbit
* *Mei Li De Xi Yi Ji* (2004) &mdash; Penerbit bersekutu
* *Visits: Hungry Ghost Anthology* (2004) &mdash; Penerbit
* *Mu* (2004) &mdash; Penerbit
* *[[Gol & Gincu]]* (2005) &mdash; Penerbit
* *[[Lelaki Komunis Terakhir]]* (2006) &mdash; Dokumentari; penerbit
* *[[Filem Goodbye Boys|Goodbye Boys]]* (2006) &mdash; Penerbit
* *Niao Wu* (2006) &mdash; Penerbit eksekutif
* *[[KAMI the Movie]]* (2008) &mdash; Penerbit
* *[[Pisau Cukur]]* (2009) &mdash; Penerbit, penerbit eksekutif
* *Apa Dosaku: Kisah Sybil Kathigasu* (2010) &mdash; Minisiri TV; penerbit eksekutif
* *[[Gadis Semasa Sunsilk]]* (2011) &mdash; penerbit
* *[[Siti Nurhaliza (dokumentari)|Siti Nurhaliza]]* (2012) &mdash; Dokumentari, penerbit
* *[[Oh My English! (siri TV)|Oh My English!]]* (2012-17) &mdash; Siri TV; penerbit
* *Outpost* (2012) &mdash; Filem pendek; penerbit
* *Lastik* (2012) &mdash; Filem pendek; penerbit
* *[[Istanbul Aku Datang!]]* (2012) &mdash; Penerbit
* *[[Kami Histeria]]* (2014) &mdash; Penerbit
* *[[Manisnya Cinta Di Cappadoccia (filem)|Manisnya Cinta di Cappadoccia]]* (2014) &mdash; Penerbit
* *[[Rembat (filem)|Rembat]]* (2015) &mdash; Penerbit eksekutif
* *Oh My Ganu!* (2016) &mdash; Telefilem; penerbit eksekutif
* *[[Mrs K]]* (2016) &mdash; Penerbit eksekutif
* *[[Gol & Gincu Vol. 2]]* (2018) &mdash; penerbit
* *[[Sa Balik Baju]]* (2021) &mdash; penerbit
* *[[Ex Aku Pontianak]]* (2022) &mdash; drama; penerbit eksekutif
* *[[Legenda Puteri Qaseh]]* (2023) &mdash; drama; penerbit eksekutif
* *[[From Saga With Love]]* (2023) &mdash; drama; penerbit
* *[[Riot!]]* (2023) &mdash; drama; penerbit eksekutif
* *[[Hikayat Batu Belah Batu Bertangkup]]* (2025) &mdash; penerbit eksekutif
* *Khadam* (2026) &mdash; penerbit eksekutif
* *Bergelar Manusia* (TBA) &mdash; penerbit eksekutif
* *Pi Mai Pi Mai Tang Tu The Movie* (TBA) &mdash; penerbit

## Rujukan

## Pautan luar
*